text: আশুলিয়ায় সুতার গুদামে আগুন:-810865 | কালের কণ্ঠ | kalerkantho
  ৪ সেপ্টেম্বর, ২০১৯ ০৩:১১ | পড়া যাবে ১ মিনিটে
  আশুলিয়ার জামগড়া শিমুলতলা এলাকায় একটি সুতার গুদামে আগুন লেগে ১০টি টিনের কক্ষ সম্পূর্ণভাবে পুড়ে গেছে। গতকাল মঙ্গলবার সকাল সোয়া ১০টার দিকে ভাই ভাই এন্টারপ্রাইজ নামের ওই গুদামে আগুন লাগে। পরে খবর পেয়ে ফায়ার সার্ভিসের পাঁচটি ইউনিট দেড় ঘণ্টা চেষ্টা চালিয়ে আগুন নিয়ন্ত্রণে আনে।
  গুদামের মালিক জামান মীর জানান, সকালে তাঁর সুতার গুদাম থেকে ধোঁয়ার কুণ্ডলী বের হতে শুরু করে। আগুন পুরো গুদামে ছড়িয়ে পড়লে সব মালপত্র পুড়ে যায়। এ সময় ১০টি টিনের কক্ষও পুড়ে যায়। পরে ফায়ার সার্ভিসের সদস্যরা ঘটনাস্থলে এসে আগুন নিয়ন্ত্রণে আনেন।
  ডিইপিজেড ফায়ার সার্ভিসের সিনিয়র স্টেশন অফিসার জাহাঙ্গীর আলম জানান, আগুনের তীব্রতা খুব বেশি থাকায় তা দ্রুত ছড়িয়ে পড়ে। এরপর ডিইপিজেড ফায়ার সার্ভিসের তিনটি ইউনিট ও সাভার ফায়ার সার্ভিসের দুটি ইউনিট ঘটনাস্থলে পৌঁছে আগুন নিয়ন্ত্রণে আনে।